Аԥсны
Ажәабжьқәа Sputnik Аԥсны аҟны
Аԥсны анаркотикқәа алазырҵәоз Урыстәыла атәылауаҩԥҳәыс лус аӡбарҭахь инашьҭуп
Аԥҳәыс анаркотикқәа алалырҵәон Аԥсны иахьаҵанакуаз "ашьҭаҵарҭа маӡақәа" рхархәарала. Дангәарҭоз илыдбалан 128 еилаҳәара аметадон.
АҞӘА, ԥхынҷкәын 10 - Sputnik. "Ашьҭаҵарҭа маӡақәа" рхархәарала Аԥсны иахьаҵанакуаз анаркотикқәа алазырҵәоз Лариса Копева лус аӡбарҭахь инашьҭуп, абри атәы аанацҳауеит Аԥсны ААР асаит.
12 Жьҭаара 2021, 14:30
Аусӡбара адырралқәа рыла, Москва инхоз Лариса Копева жьҭаарамзазы Гагра араион Бзыԥҭа ақыҭаҿы лыҟазаараан амессенџьер Telegram ала "Шейх-Л" ҳәа хьӡыс измаз ишьақәыргылам хаҿыки лареи еинырит.
Дара ирыгәҭакын Аԥсны иахьаҵанакуаз анаркотикқәа раларҵәара. "Ашьҭаҵарҭа маӡа" аҟны анаркотик аҵәахра 1000 мааҭ иаԥсан.
Жьҭаара 10 рзы Копева аҵәахырҭақәа ахьыҟаз аҭыԥқәа дырны Аҟәа дааит. Аҟәатәи авокзал ашҭаҿы аҭиразы аҵәахырҭаҟынтә илгеит 79,16 грамм аметодон. - 133 еилаҳәара.
Иара убри аҽны лара АШәМи Аԥсны ААР анаркотикеикәыршара ахылаԥшраз аусбарҭеи русзуҩцәа дааныркылеит. Данааныркылоз илыдырбалеит 128 метадон-еилаҳәара. Иара убасгьы авокзал аҵакыраҿы аҽа хә-еилаҳәарак ԥшаан.
Аӡбарҭахь инашьҭуп аоператив-ԥшааратә усура амҩаԥысразы ақәҵара, ашаҳаҭцәа рҿахәы, аҭҵааратә актқәа, аекспертцәа рылкаақәа, амаҭәарқәа раарԥшра аԥкаанҵақәа, аҵәах-ҭыԥқәа рфотосахьақәа, аҭел, ацәгьауҩы лҿахәҩыра. Лара иҟалҵаз азы лҿа лықәшаҳаҭуп.
14 Цәыббра 2021, 09:55